SA se John Travolta gesoek | Maroela Media
SA se John Travolta gesoek
Saturday Night Fever-oudisies word gehou op 25 Januarie. Foto: www.playbuzz.com
Die Pretoria Staatsteater bied 'n jong, charismatiese akteur die geleentheid aan om sy lyf Tony Manero te hou met die Saturday Night Fever-verhoogproduksie wat in September vanjaar daar op die planke gaan wees.
Oudisies vir dié verhoogproduksie gaan op 25 Januarie afskop. Vervaardigers beplan 'n Suid-Afrikaanse aanslag vir hul weergawe van Saturday Night Fever. Die akteur wat die rol van Manero speel, moet die ikoniese danspassies van die sogenaamde disco-jare kan herskep én hy moet kan sing.
"Ons wil ikoniese oomblikke van die fliek steeds vasvang, maar is opgewonde om dit 'n unieke aanslag te gee," het die vervaardiger, Bernard Jay, gesê. "Die grootste uitdaging is om 'n jong, charismatiese Suid-Afrikaanse akteur op te spoor wat die rol van Tony Manero geloofwaardig kan vertollk."
Die verhoogproduksie se regie sal behartig word deur die bekroonde Greg Homann, die choreografie deur Weslee Swain Lauder en die musikale regie deur Rowan Bakker.